**ALYTAUS REGIONO PLĖTROS TARYBOS**

**KOLEGIJOS POSĖDŽIO**

**PROTOKOLAS**

2024 m. sausio 23 d. Nr. KP-1

Alytus

Posėdis įvyko 2024 m. sausio 19 d. 10.00-10.49 val. nuotoliniu būdu per konferencijų platformą „Microsoft Teams“[[1]](#footnote-1).

Posėdžio pirmininkas – Nerijus Cesiulis, Alytaus miesto savivaldybės meras, Alytaus regiono plėtros tarybos (toliau – Taryba) kolegijos pirmininkas.

Posėdžio sekretorė – Vita Petkevičiūtė-Siliūnienė, Tarybos administracijos ekspertė.

**Posėdyje dalyvavo 10 iš 10 Tarybos kolegijos (toliau – Kolegija) narių (kvorumas yra)**:

1. Nerijus Cesiulis, Alytaus miesto savivaldybės meras (Tarybos kolegijos pirmininkas);
2. Violeta Grigorienė, Druskininkų savivaldybės tarybos narė[[2]](#footnote-2);
3. Jūratė Juodzevičienė, Lazdijų rajono savivaldybės tarybos narė;
4. Algis Kašėta, Varėnos rajono savivaldybės meras;
5. Ričardas Malinauskas, Druskininkų savivaldybės meras;
6. Ausma Miškinienė, Lazdijų rajono savivaldybės merė;
7. Giedrius Samulevičius, Varėnos rajono savivaldybės tarybos narys;
8. Mindaugas Šima, Alytaus miesto savivaldybės tarybos narys;
9. Justas Truncė, Alytaus rajono savivaldybės tarybos narys;
10. Rasa Vitkauskienė, Alytaus rajono savivaldybės merė.

**Kiti posėdžio dalyviai:** pridedama „Microsoft Teams“ dalyvių suvestinė.

Posėdis sušauktas Kolegijos pirmininko N. Cesiulio sprendimu. Kolegijos posėdžio darbotvarkės projektas ir posėdžio medžiaga Kolegijos nariams išsiųsta jų asmeniniais elektroninio pašto adresais[[3]](#footnote-3).

Posėdžio pirmininkas pranešė, kad Kolegijos posėdis yra teisėtas, jame dalyvauja visi Kolegijos nariai[[4]](#footnote-4), paklausė ar Kolegijos nariai turi pasiūlymų dėl darbotvarkės projekto. Kolegijos pirmininkas pateikė pasiūlymą papildyti darbotvarkę kitais klausimais (patikslintas projektas pridedamas). Papildytas darbotvarkės projektas patvirtintas vienbalsiai.

**DARBOTVARKĖ:**

1. Dėl projekto „Druskininkų kultūros ir kongresų rūmų rekonstrukcija ir jų prieigų pritaikymas lankymui“ pripažinimo regioninės svarbos projektu;
2. Dėl 2022-2030 metų Alytaus regiono plėtros plano 2023 metų įgyvendinimo ataskaitos patvirtinimo;
3. Dėl pritarimo Alytaus regiono plėtros tarybos 2021–2023 metų korupcijos prevencijos programos įgyvendinimo 2023 m. ataskaitai;
4. Dėl Alytaus regiono plėtros tarybos 2021 m. gruodžio 2 d. sprendimo Nr. K-37 „Dėl Alytaus regiono plėtros tarybos atstovų delegavimo į Alytaus regiono profesinio mokymo įstaigų tarybas“ pakeitimo;
5. Dėl 2024-2025 metų priėmimo į regiono profesinio mokymo įstaigas;
6. Kiti klausimai:
	1. Dėl tapimo Kauno kolegijos asocijuotu partneriu Europos universitetų aljanse „UNINOVIS-DATA FOR L.I.F.E“;
	2. Dėl ES investicijų atliekų srityje;
	3. Dėl savivaldybių vandens kelio projektų.
7. **SVARSTYTA. Dėl projekto „Druskininkų kultūros ir kongresų rūmų rekonstrukcija ir jų prieigų pritaikymas lankymui“ pripažinimo regioninės svarbos projektu.**

Vita Petkevičiūtė-Siliūnienė, Tarybos administracijos ekspertė, pristatė sprendimo projektą ir aiškinamajame rašte pateiktą informaciją.

Ričardas Malinauskas, Druskininkų savivaldybės meras, pristatė projekto „Druskininkų kultūros ir kongresų rūmų rekonstrukcija ir jų prieigų pritaikymas lankymui“ (toliau – projektas) idėją, siekiamus rodiklius, informavo apie projekto įgyvendinimo eigą, planuojamą projekto įgyvendinimo pabaigą ir kt. Informavo, kad Druskininkų kultūros ir kongresų rūmų rekonstrukcijai finansavimo iš regioninių lėšų neprašo, pastato rekonstrukciją planuoja įgyvendinti savo ar kitais finansavimo šaltiniais. Pasiūlė į protokolą įtraukti šį įsipareigojimą, kad Druskininkų kultūros ir kongresų pastato rekonstrukcijai neprašys regioninių lėšų.

Vyko diskusija (kolegijos nariai išsakė savo nuomonę, aptarė kitus galimus pasiūlymus dėl regioninės svarbos projektų).

**NUSPRĘSTA**:

* 1. Pritarti sprendimo projektui „Dėl projekto „Druskininkų kultūros ir kongresų rūmų rekonstrukcija ir jų prieigų pritaikymas lankymui“ pripažinimo regioninės svarbos projektu“.
	2. Druskininkų savivaldybė įsipareigoja nesikreipti dėl regioninių lėšų Druskininkų kultūros ir kongresų pastato rekonstrukcijai.

*Balsavimo rezultatai: už – 10, prieš – 0, nusišalino – 0.*

**2. SVARSTYTA. Dėl 2022-2030 metų Alytaus regiono plėtros plano 2023 metų įgyvendinimo ataskaitos patvirtinimo.**

V. Petkevičiūtė-Siliūnienė pristatė sprendimo projektą ir aiškinamajame rašte pateiktą informaciją.

**NUSPRĘSTA**. Pritarti sprendimo projektui „Dėl 2022-2030 metų Alytaus regiono plėtros plano 2023 metų įgyvendinimo ataskaitos patvirtinimo“.

*Balsavimo rezultatai: už – 10, prieš – 0, nusišalino – 0.*

**3. SVARSTYTA.** **Dėl pritarimo Alytaus regiono plėtros tarybos 2021–2023 metų korupcijos prevencijos programos įgyvendinimo 2023 m. ataskaitai.**

Jurgita Butrimaitė, Tarybos administracijos direktorė, pristatė sprendimo projektą ir aiškinamajame rašte pateiktą informaciją.

Informavo, kad pristatomo sprendimo projekto preambulėje patikslintas nurodytas teisinis pagrindas.

**NUSPRĘSTA**. Pritarti patikslintam sprendimo projektui „Dėl pritarimo Alytaus regiono plėtros tarybos 2021–2023 metų korupcijos prevencijos programos įgyvendinimo 2023 m. ataskaitai“ (pridedama).

*Balsavimo rezultatai: už – 10, prieš – 0, nusišalino – 0.*

**4. SVARSTYTA. Dėl Alytaus regiono plėtros tarybos 2021 m. gruodžio 2 d. sprendimo Nr. K-37 „Dėl Alytaus regiono plėtros tarybos atstovų delegavimo į Alytaus regiono profesinio mokymo įstaigų tarybas“ pakeitimo.**

Girmantė Katinaitė-Stočkuvienė, Tarybos administracijos vyriausioji specialistė, pristatė sprendimo projektą ir aiškinamajame rašte pateiktą informaciją.

**NUSPRĘSTA**. Pritarti sprendimo projektui „Dėl Alytaus regiono plėtros tarybos 2021 m. gruodžio 2 d. sprendimo Nr. K-37 „Dėl Alytaus regiono plėtros tarybos atstovų delegavimo į Alytaus regiono profesinio mokymo įstaigų tarybas“ pakeitimo“.

*Balsavimo rezultatai: už – 10, prieš – 0, nusišalino – 0.*

1. **SVARSTYTA. Dėl 2024-2025 metų priėmimo į regiono profesinio mokymo įstaigas.**

G. Katinaitė-Stočkuvienė pristatė sprendimo projektą ir aiškinamajame rašte pateiktą informaciją.

 Informavo, kad Lietuvos Respublikos Vyriausybė 2024 m. sausio 17 d. nutarimu[[5]](#footnote-5) jau patvirtino preliminarų valstybės finansuojamų formaliojo profesinio mokymo vietų, skirtų asmenims priimti mokytis pagal formaliojo profesinio mokymo programas profesinio mokymo įstaigose ir kitose valstybinėse ar savivaldybių švietimo įstaigose, skaičių 2024–2025 metams. Todėl siūloma patikslinti sprendimo projekto turinį ir pritarti Lietuvos Respublikos švietimo, mokslo ir sporto ministerijos (toliau – Ministerija) pasiūlytam valstybės finansuojamų formaliojo profesinio mokymo vietų skaičiui 2024 metams Alytaus regione bei siūlyti Ministerijai įvertinti galimybę Viešosios įstaigos „Daugų technologijos ir verslo mokykla“ 2024 metų mokinių priėmime vietoj mokymo programos „Svečių aptarnavimo darbuotojas“ leisti vykdyti priėmimą į modulinę profesinio mokymo programą „Viešbučio darbuotojas“.

**NUSPRĘSTA.** Pritarti patikslintam sprendimo projektui „Dėl 2024-2025 metų priėmimo į regiono profesinio mokymo įstaigas“ (pridedama).

*Balsavimo rezultatai: už – 10, prieš – 0, nusišalino – 0.*

1. **SVARSTYTA. Kiti klausimai:**
	1. **Dėl tapimo Kauno kolegijos asocijuotu partneriu Europos universitetų aljanse „UNINOVIS-DATA FOR L.I.F.E“.**

J. Butrimaitė pristatė iš Kauno kolegijos gauto pasiūlymo tapti Kauno kolegijos planuojamos teikti paraiškos asocijuotu partneriu Europos universitetų aljanse „UNINOVIS-DATA FOR L.I.F.E“ turinį (pridedama ketinimo tapti asocijuotu partneriu projektas).

Vyko diskusija.

**NUSPRĘSTA**:

6.1.1 Pritarti Kauno kolegijos pasiūlymui Tarybai tapti asocijuotu partneriu Europos universitetų aljanse „UNINOVIS-DATA FOR L.I.F.E“, nenumatant papildomų Tarybos išlaidų, susijusių su šio projekto įgyvendinimu.

6.1.2. Įpareigoti Tarybos administraciją parengti ir pateikti Kauno kolegijai su projekto paraiškos teikimu ir įgyvendinimu reikalingus dokumentus.

*Balsavimo rezultatai: už – 10, prieš – 0, nusišalino – 0.*

* 1. **Dėl ES investicijų atliekų srityje.**

Nerijus Cesiulis, Kolegijos pirmininkas, informavo, kad šiuo metu identifikuotas regiono savivaldybių poreikis investicijoms į atliekų sritį viršija Kolegijos suplanuotų ES lėšų dalį bei neatitinka veiklų, kurioms buvo pritarta 2022 m. gegužės 4 d. (2022-05-05 protokolas Nr. KP-5), taip pat laukiama iš Aplinkos ministerijos atsakymo dėl tinkamų finansuoti veiklų išaiškinimo. Pasiūlė, kad Tarybos darbo grupė išanalizuotų ir Kolegijai pristatytų pasiūlymus dėl regiono atliekų srities veiklų, siūlomų įtraukti į regiono plėtros planą. Taip pat pasiūlė pratęsti pasiūlymo įtraukti projektus į regiono plėtros plano pažangos priemonę „Rūšiuojamų atliekų surinkimo skatinimas” pateikimo terminą, kadangi savivaldybės nespės pateikti pasiūlymo iki nustatyto termino.

Vyko diskusija.

**NUSPRĘSTA**:

* + 1. Įpareigoti Tarybos darbo grupę parengti ir pateikti Tarybos Kolegijai pasiūlymus dėl regiono atliekų srities veiklų, siūlomų įtraukti į regiono plėtros planą.
		2. Pratęsti pasiūlymo įtraukti projektus į regiono plėtros plano pažangos priemonę „Rūšiuojamų atliekų surinkimo skatinimas” pateikimo terminą, atsižvelgiant į regiono savivaldybių galimybes pateikti pasiūlymą.

*Balsavimo rezultatai: už – 10, prieš – 0, nusišalino – 0.*

* 1. **Dėl savivaldybių vandens kelio projektų.**

N. Cesiulis pristatė esamą situaciją, kaip vyksta Nemuno upės vandens kelio valymo darbai Alytaus miesto ir Alytaus rajono savivaldybių teritorijoje bei Alytaus miesto planus.

R. Malinauskas informavo, kokie darbai numatyti Druskininkų ir Varėnos rajono savivaldybių teritorijoje ir kokios reikalingos investicijos.

Vyko diskusija.

**NUSPRĘSTA**:

6.3. Bendradarbiauti vykdant Nemuno upės vandens kelio valymo darbus.

*Balsavimo rezultatai: už – 10, prieš – 0, nusišalino – 0.*

Posėdžio pirmininkas Nerijus Cesiulis

Posėdžio sekretorė Vita Petkevičiūtė-Siliūnienė

1. [Spustelėkite čia norėdami prisijungti prie susitikimo](https://teams.microsoft.com/l/meetup-join/19%3Ameeting_YmUzMmVjZDQtN2NlNS00NjRmLWEyMjItNjkxMjdhNWQ3MDRh%40thread.v2/0?context=%7b%22Tid%22%3a%22985e2f3f-3c98-4e4e-b1ab-2b833fbf8627%22%2c%22Oid%22%3a%22a2131949-5572-482b-9c51-befe6bc8f127%22%7d) [↑](#footnote-ref-1)
2. Dalyvavo posėdyje kartu su R. Malinausku prisijungę iš Druskininkų savivaldybės TEAMS paskyros. [↑](#footnote-ref-2)
3. Posėdžio medžiaga išsiųsta 2024-01-15 el. paštu info@alytausregionas.lt. [↑](#footnote-ref-3)
4. Vadovaujantis Alytaus regiono plėtros tarybos kolegijos darbo reglamento, patvirtinto Tarybos Steigiamojo susirinkimo 2020 m. gruodžio 10 d. sprendimu Nr. 3, 58 punktu, Kolegijos posėdis laikomas teisėtu, kai jame dalyvauja daugiau kaip pusė visų Kolegijos narių, tarp kurių turi būti Kolegijos pirmininkas ir (ar) Kolegijos pirmininko pavaduotojas. [↑](#footnote-ref-4)
5. Lietuvos Respublikos Vyriausybės 2024 m. sausio 17 d. nutarimas Nr. 57 „Dėl Preliminaraus valstybės finansuojamų formaliojo profesinio mokymo vietų, skirtų asmenims priimti mokytis pagal formaliojo profesinio mokymo programas profesinio mokymo įstaigose ir kitose valstybinėse ar savivaldybių švietimo įstaigose, skaičiaus 2024–2025 metams patvirtinimo“. [↑](#footnote-ref-5)